Diari Oficial de la Generalitat Valenciana


Sumari del DOGV 3731, del 14-04-2000 (2000/2246)

Informació pública de les bases de la convocatòria per a proveir en propietat una plaça d'auxiliar de policia local.
--------------------------------------------------------------------------------------------------------------------

### Dades del document

Número de DOGV
:   3731

Data del DOGV
:   14-04-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/2246


Data del document
:   15-03-2000

Organisme emissor
:   Ajuntament de Xaló

Tipus de document
:   Convocatòria

Descriptors 

:   * Xaló
    * policia
    * administració local
    * concurs administratiu

Informació pública de les bases de la convocatòria per a proveir en propietat una plaça d'auxiliar de policia local. [2000/Q2246]
  
En virtut del que ha determinat la Comissió de Govern de data 7 de març de 2000, es convoca la provisió d'una plaça d'auxiliar de policia local per oposició lliure, d'acord amb les bases següents:
  
Bases per a proveir en propietat una plaça d'auxiliar de policia local
  
Primera. Objecte de la convocatòria
  
L'objecte d'aquesta convocatòria és la provisió en propietat d'una plaça d'auxiliar de policia local, mitjançant oposició per torn lliure, escala d'administració especial, subescala de serveis especials, classe de policia local i auxiliars, enquadrada dins de l'escala bàsica, a la qual li correspon el nivell C.
  
Segona. Condicions dels aspirants
  
Per a ser admesos a la realització de les proves selectives, els aspirants hauran de complir, el dia en què finalitze el termini d'admissió de sol·licituds, els requisits següents:
  
Ser espanyol.
  
Estar en possessió del títol de Batxiller superior, Formació Professional de segon grau o equivalent, o complides les condicions per a obtenir-lo en la data en què finalitze el termini de presentació d'instàncies. L'equivalència l'haurà de reconéixer l'administració competent, en cada cas concret, i ser acreditada com cal en aquest sentit pels aspirants.
  
No patir malaltia o defecte físic que impedisca l'exercici de les funcions corresponents i tenir una estatura mínima de 1,65 metres per als homes i 1,60 metres per a les dones.
  
Tenir complits 18 anys, sense excedir-ne dels 30. Al sol efecte de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i auxiliars.
  
No haver sigut separat mitjançant expedient disciplinari del servei de l'estat, de les comunitats autònomes, de les entitats locals o de qualsevol altra institució jurídica, pública, ni trobar-se inhabilitat per a l'exercici de les funcions públiques.
  
Posseir els permisos de conduir de vehicles de les classes A-2 i B-2, o si escau A del Reial Decret 772/1997, de 30 de maig, mitjançant el qual s'aprova el Reglament General de Conductors, que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg, i B que habilite per a la conducció dels vehicles a què fa referència l'article 7.3 del Reial Decret 772/1997, esmentat anteriorment .
  
Tercera. Presentació d'instàncies i documentació annexa
  
Les sol·licituds per a prendre part en aquesta convocatòria s'adreçaran a l'alcalde president d'aquest ajuntament. Es pot utilitzar la sol·licitud model que facilitarà l'oficina d'informació municipal. Les sol·licituds es presentaran al registre general o en al forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, des de l'endemà de la publicació de l'extracte d'aquesta convocatòria en el Boletín Oficial del Estado.
  
A les sol·licituds per a prendre part en aquesta convocatòria, els aspirants hauran de manifestar que compleixen tots i cada un dels requisits exigits en aquestes bases i que es comprometen a prestar el preceptiu jurament o promesa.
  
A la instància s'haurà d'acompanyar:
  
a) El justificant d'haver ingressat a la caixa municipal, mitjançant l'ingrés bancari o el resguard de pagament, en aquest cas mitjançant gir postal o telegràfic, els drets d'examen, que es fixen en 2.000 pessetes.
  
b) El certificat de naixement expedit pel registre civil corresponent o la fotocòpia del Document Nacional d'Identitat, compulsat com cal.
  
c) Original o fotocòpia, compulsada, del títol acadèmic exigible segons la convocatòria corresponent.
  
d) Declaració de no haver sigut separat mitjançant expedient disciplinari en qualsevol administració o ocupació pública, i també de no trobar-lo inhabilitat penalment per a l'exercici de funcions públiques.
  
Fotocòpia compulsada dels permisos de conduir A-2 i B-2.
  
Fotocòpia compulsada de titulació en valencià grau mitjà, expedida per la Junta Qualificadora o equivalent.
  
Quarta. Admissió d'aspirants
  
Després de concloure el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos. Aquesta resolució es publicarà en el Butlletí Oficial de la Província d'Alacant, en el Diari Oficial de la Generalitat Valenciana i al tauler d'anuncis de l'ajuntament, i es concedirà un termini de 10 dies per a l'esmena d'errades pels aspirants exclosos. No obstant això, les errades de fet es podran esmenar en qualsevol moment, d'ofici o a petició de la persona interessada.
  
Una vegada transcorregut aquest termini, sense que s'hi formule cap reclamació, aquestes llistes s'entendran com a definitives i l'Alcaldia resoldrà les reclamacions presentades.
  
En la resolució mitjançant la qual s'aproven les llistes, es determinarà el lloc, la data i l'hora de la realització del primer exercici de l'oposició.
  
Cinquena. Tribunal qualificador
  
El tribunal qualificador estarà format pel membres següents, tots ells amb veu i vot:
  
- President: l'alcalde president de l'ajuntament o regidor en qui delegue.
  
- Secretari: el de la corporació o funcionari en qui delegue, que actue a més com a vocal.
  
- Vocals:
  
· Un representant del professorat oficial designat per l'Institut Valencià de Seguretat Pública.
  
· Un representant de l'administració de la Generalitat Valenciana.
  
· El cap del cos de la policia local de la corporació que convoca, i, si no n'hi ha, un funcionari de la corporació de categoria igual o superior.
  
· Un representant de cada un dels grups polítics que integren la corporació municipal.
  
· La designació dels membres del tribunal inclourà el dels suplents respectius, i es farà pública al costat de la llista d'admesos i exclosos, i també al tauler d'anuncis de l'ajuntament.
  
La corporació sol·licitarà dels òrgans corresponents la designació dels representants respectius, que s'haurà de fer en el termini dels 20 dies següents al de la recepció de la sol·licitud.
  
El tribunal no podrà constituir-se ni actuar sense l'assistència, com a mínim, de la meitat més un dels membres, titulars o suplents.
  
El tribunal podrà disposar la incorporació d'assessors especialistes a les sessions d'aquest.
  
Els membres del tribunal podran ser recusats pels aspirants de conformitat amb el que s'estableix en l'article 28 i 29 de la vigent Llei de Procediment Administratiu.
  
A l'efecte del que s'estableix en el Reial Decret 236/1988, el tribunal que actua en aquesta prova selectiva tindrà la categoria quarta de les recollides en aquest decret tant pel que fa a l'assistència dels membres del tribunal com la dels assessors i col·laboradors.
  
Sisena. Començament i desenvolupament de l'oposició
  
Els aspirants seran convocats en crida única, tret de casos de força major degudament justificats i apreciats lliurement pel tribunal. La no presentació d'un aspirant, en el moment de la crida a qualsevol dels exercicis obligatoris, determinarà automàticament la pèrdua del dret a participar en el mateix exercici i en els successius, i per tant quedarà exclòs del procediment selectiu.
  
L'ordre d'actuació dels aspirants en els exercicis que no es puguen realitzar conjuntament, es determinarà mitjançant un sorteig previ.
  
El tribunal podrà requerir en qualsevol moment als aspirants que n'acrediten la identitat, per a la qual cosa hauran de portar el Document Nacional d'Identitat.
  
Una vegada hagen començat les proves, no serà obligatòria la publicació dels successius anuncis de realització de la resta d'exercicis en el Butlletí Oficial de la Província d'Alacant. Aquests anuncis el tribunal els farà públics aquests anuncis als taulers del servei de personal, amb 12 hores d'antelació a l'inici d'aquestes, si es tracta del primer exercici, o de 48, si es tracta d'un de nou.
  
Setena. Procediment de selecció
  
Fase prèvia.
  
Abans d'iniciar les proves de coneixement del temari, es realitzarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran al barem establit en l'annex que correspon a aquestes bases.
  
Fase d'oposició.
  
Constarà dels exercicis següents:
  
Primer exercici. De caràcter obligatori.
  
Consistirà a superar les proves d'aptitud física que posen de manifest la capacitat per a l'exercici del lloc de treball, amb el contingut i les marques que s'especifiquen en l'annex corresponent d'aquestes bases.
  
Segon exercici. De caràcter obligatori.
  
Exposició per escrit, en un temps que fixarà el tribunal, de quatre temes elegits per sorteig, un de cadascun dels grups primer a quart, ambdós inclusivament, que componen el temari que es recull en annex a aquestes bases. Aquests temes es llegiran en sessió pública davant el tribunal, que podrà formular les preguntes o els aclariments que sobre aquests considere oportuns. Es valoraran la claredat de les idees, la facilitat de l'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, i caldrà obtenir-ne un mínim de 5 per a superar-lo.
  
Tercer exercici. De caràcter obligatori.
  
Consistirà en l'exposició per escrit d'un tema dels que componen el grup cinqué en un temps que fixarà el tribunal, i es valoraran els coneixements exposats, la claredat en l'exposició, neteja, redacció i ortografia. De forma alternativa, a judici del tribunal, aquest exercici podrà substituir-se per la realització d'un qüestionari de coneixements policials, de 50 preguntes alternatives. El temps d'aquest exercici el fixarà el tribunal.
  
En qualsevol cas, la qualificació d'aquest exercici serà de 0 a 10 punts, i caldrà obtenir-ne un mínim de 5 per tal de superar-lo.
  
Quart exercici. De caràcter obligatori i no eliminatori.
  
Consistirà a traduir del valencià al castellà i a l'inrevés, un text proposat pel tribunal. La duració d'aquest exercici el fixarà el tribunal.
  
Aquest exercici es qualificarà de 0 a 2 punts.
  
Vuitena
  
El tribunal no podrà aprovar ni declarar que ha superat aquest procediment selectiu un nombre d'aspirants superior al de places convocades, sense perjudici del que s'estableix en els articles 6 i 7 del Reglament General d'Ingrés del Personal al Servei de l'Administració de l'Estat.
  
Novena. Curs selectiu. Torn lliure.
  
Una vegada finalitzades les proves selectives, el tribunal farà pública la llista d'aspirants aprovats, si n'hi ha, per ordre de puntuació aconseguida, i l'elevarà a l'Alcaldia Presidència, juntament amb l'acta de l'última sessió.
  
Amb la presentació prèvia de la documentació exigida, els aspirants proposats s'incorporaran l'Institut Valencià de Seguretat Pública per a realitzar el primer curs teoricopràctic que es faça integrat per dues fases, una de formació i selecció a l'Institut Valencià de Seguretat Pública, amb una durada de quatre mesos, i una altra, una vegada superada l'anterior, de pràctiques al mateix ajuntament, amb una durada de dos mesos. La qualificació del període de pràctiques correspondrà a l'Institut Valencià de Seguretat Pública.
  
Durant la realització del curs teoricopràctic, la corporació nomenarà els aspirants funcionaris en pràctiques i percebran les retribucions que els corresponga.
  
Deu. Presentació de documents
  
Els aspirants que tinguen la condició de funcionaris de carrera quedaran exempts de justificar documentalment les condicions generals que ja hagen sigut acreditades per a obtenir l'anterior nomenament. En qualsevol cas, hauran de presentar l'original o la fotocòpia compulsada del nomenament com a funcionaris de carrera i el títol acadèmic exigit.
  
Si s'exclou l'aspirant pel fet de no presentar la documentació, o per falsedat d'aquesta, el tribunal podrà proposar la inclusió a la llista d'admesos el mateix nombre que el d'exclosos per les causes anteriors, sempre que hagen superat les proves selectives i pel mateix ordre que resulte d'aquelles.
  
Onze. Nomenament
  
Una vegada superat el curs teoricopràctic, l'Institut Valencià de Seguretat Pública formularà una proposta de nomenament a l'Alcaldia. Els aspirants que no superen el curs teoricopràctic es podran incorporar al curs immediatament posterior. No obstant això, cessaran com a funcionaris en pràctiques i podran ser nomenats novament quan s'incorporen al curs següent. Si no superen aquest segon curs, romandran definitivament decaiguts en el seu dret de reserva de plaça.
  
Els aspirants que superen el curs teoricopràctic, amb la presentació prèvia de la documentació exigida, seran nomenats funcionaris de carrera i hauran de prendre possessió del càrrec en el termini de 30 dies, comptadors des de l'endemà d'aquell en què se'ls notifique el nomenament.
  
Dotze. Incidències
  
El tribunal està autoritzat per a resoldre els dubtes que s'hi presenten, interpretar les bases d'aquesta convocatòria i prendre els acords necessaris per al bon ordre del procés selectiu. En allò no previst en aquestes bases serà d'aplicació el Reial Decret Llei 781/1986; la Llei 7/1985, de 2 d'abril; el Decret 69/1986, de 2 de juny; Llei 2/1990, de 4 d'abril, de Coordinació de Policies Locals de la Comunitat Valenciana, i norma de desplegament.
  
Tretze. Recursos
  
Contra aquestes bases i els actes administratius se'n deriven, els interessats podran interposar els recursos que pertoquen en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
Cartorze. Publicació
  
Aquestes bases se publicaran en el Butlletí Oficial de la Província d'Alacant i en el Diari Oficial de la Generalitat Valenciana, i l'anunci de la convocatòria, en extracte, en el Boletín Oficial del Estado.
  
ANNEX I
  
Reconeixement mèdic:
  
El contingut del reconeixement mèdic estarà d'acord amb el que s'estableix en l'Ordre de 22 de desembre de 1997.
  
Quadre d'exclusions mèdiques:
  
1. Obesitat o primesa superior al 25% del pes ideal, calculat segons la formula Pl=075 (talla en cm 150) més 50 en aquells aspirants amb complexió atlètica s'acceptarà un 40% d'excés de la solució que resulte d'aplicar la formula anterior.
  
2. Ulls i visió:
  
2.1 Agudesa visual sense correcció inferior als dos terços de la visió normal en ambdós ulls.
  
2.2 Despreniment de retina.
  
2.3 Estrabisme.
  
2.4 Hemianòpsies.
  
2.5 Discromatòpsies.
  
2.6 Qualsevol altre procés patològic que, a judici de tribunal mèdic, dificulte de manera important l'agudesa visual.
  
3. Oïda i audició:
  
3.1 Agudesa auditiva que supose una pèrdua entre 1.000 i 3.000 hertzs a 35 dB o 400 hertzs a 45 dB.
  
4. Aparell locomotor.
  
Alteracions de l'aparell locomotor que limiten o dificulten el desenvolupament del treball, o que puguen agreujar-se, a judici del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i uns altres processos ossis, musculars i articulars).
  
5. Aparell digestiu.
  
Qualsevol procés digestiu, que a judici del tribunal mèdic dificulte l'exercici del lloc de treball.
  
6. Aparell cardiovascular.
  
Hipertensió arterial de qualsevol causa, no havent de sobrepassar les xifres en repòs de 160 mn/hg en pressió sistòlica i els 90 mn/hg en pressió distòlica; varius o insuficiència venosa perifèrica, així com qualsevol altra patologia o lesió vascular que, a judici del tribunal mèdic puga limitar l'exercici del lloc de treball.
  
A judici de tribunal es podrà repetir la prova quan concórreguen circumstàncies que ho aconsellen.
  
7. Aparell respiratori.
  
L'asma bronquial, la bronquiopatia obstructiva, el pneumotòrax espontani (en més d'una ocasió), la tuberculosi pulmonar activa i uns altres processos de l'aparell respiratori que dificulten el desenvolupament del seu treball.
  
8. Sistema nerviós.
  
Epilèpsia, depressió, psicosi, tremolor de qualsevol causa, alcoholisme, toxicomania i un altres processos patològics que dificulten el desenvolupament de la seua funció.
  
9. Pell i fàneres.
  
Cicatrius que produïsquen limitació funcional i uns altres processos que dificulten o limiten el desenvolupament de la seua funció.
  
10. Altres processos patològics.
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altres procés que a judici del tribunal mèdic limite o incapacite per al desenvolupament del seu treball.
  
ANNEX II
  
Proves psicotècniques
  
El contingut d'aquestes proves s'ajustarà amb el que s'estableix en l'Ordre de 5 de desembre de 1994, és el següent:
  
Barem d'aplicació per al reconeixement psicotècnic:
  
Descripció dels factors que cal mesurar en el procés de selecció.
  
1. Aptituds mentals.
  
Raonament verbal: com el nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte pot aspirar, ja que, en molts treballs, hi ha una relació positiva entre el nivell de responsabilitat que tenen assignat i el grau de profunditat amb què cal que siguen compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament el raonament verbal, però hi pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en tasques, la principal característica de les quals és la rapidesa perceptiva, juntament amb l'atenció continuada.
  
Agilitat mental: capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
2. Personalitat.
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperadores amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Curosa i oberta a l'àmbit social. Fa palés el que comunament es coneix com a «respecte a si mateix», té en compte la reputació social.
  
Serenitat: persona asserenada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
3. Característiques del test d'aptitud. Puntuacions decils.
  
Nivells uniformes.
  
- Raonament verbal: 4
  
- Raonament abstracte: 3,5
  
- Rapidesa i precisió perceptiva: 4
  
- Atenció i resistència a la fatiga: 4
  
- Agilitat mental: 3,5
  
- Memòria visual: 4
  
4. Característiques de la valoració actitudinal.
  
Per a l'avaluació de les proves actitudinals són factors preferents que s'han de tenir en compte, d'acord amb l'ordre d'importància que tot seguit s'assenyala, els següents:
  
I. Autocontrol.
  
II. Serenitat.
  
III. Capacitat empàtica i maneig de les relacions interpersonals.
  
IV. Sentit de la disciplina i de l'autoritat.
  
V. Desenvolupament de conductes corporatives i capacitat d'integració.
  
VI. Seguretat i fermesa personal.
  
VII. Sentit de la iniciativa.
  
VIII. Neutralitat professional.
  
IX. Qualssevol altres d'anàloga significació als anteriorment esmentats.
  
A més, cal realitzar una anàlisi global de l'estructura de la personalitat, i en el cas de detectar-se alguna anomalia significativa per al desenvolupament de la funció policial, i si el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant una entrevista a càrrec del tècnic.
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals, quatre dels sis factors que cal valorar, i haurà de superar en tots els casos el factor d'agilitat mental.
  
ANNEX III
  
Proves físiques
  
El contingut de les proves s'ajustarà al que s'estableix en l'Ordre de 5 de desembre de 1994.
  
De caràcter obligatori i eliminatori.
  
1. Escalada de corda amb presa de peus: homes 4 metres; dones 3 metres.
  
2. Salt de longitud amb carrera: homes 4 metres, dones 3,80 metres.
  
3. Salt d'altura: homes 1,20 metres, dones 1 metre.
  
4. Carrera de velocitat en 60 metres: homes 10 segons, dones 12 segons.
  
5. Carrera de resistència en 1000 metres: homes 4 minuts, dones 4 minuts i 10 segons.
  
La qualificació d'aquest exercici serà d'apte o no apte, i caldrà superar com a mínim quatre de les proves per a ser qualificat com a apte.
  
ANNEX IV
  
Temari
  
Grup primer. Dret constitucional i administratiu.
  
Tema 1. Organització política de l'estat espanyol. Classe i forma d'estat. Organització territorial de l'estat. Relacions entre el Govern y les Corts Generals.
  
Tema 2. La corona: funcions constitucionals del rei. Successió i regència. El referendament.
  
Tema 3. La Constitució espanyola de 1978. Estructura, contingut i principis bàsics. Reforma de la Constitució.
  
Tema 4. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 5. Les Corts Generals: les cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Grup segon. Règim local i policia.
  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 10. Òrgans col·legiats de govern. L'ajuntament ple. La comissió de govern. Òrgans consultius i participatius: les comissions informatives. La junta de districte.
  
Tema 11. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 12. Responsabilitat dels funcionaris. Reglament de Règim Disciplinari. Incoació d'expedients.
  
Tema 13. El procediment administratiu. Estudi de la legislació general vigent en la matèria. Fases del procediment. Notificacions i audiències dels interessats.
  
Tema 14. La revisió administrativa de l'acte administratiu. Procediments i límits de la revisió. Recursos: reposició, alçada i revisió. El recurs contenciós administratiu.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Principals infraccions a bans i ordenances. Els bans d'alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 17. La policia local: conceptes previs. Missions i objectius. Estructura orgànica i funcional.
  
Tema 18. El binomi policia local-ciutadà: conceptes previs, relació, finalitat, suports ètics. Normes d'actuació.
  
Tema 19. Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.
  
Tema 20. La Llei de Coordinació de Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 21. L'Institut Valencià de Seguretat Pública. Regulació legal. Finalitats i funcions. Els cursos de formació, bàsics o selectius, de capacitació, d'integració d'auxiliars de policia local. El Registre de Policies Locals.
  
Grup tercer. Dret penal i policia administrativa.
  
Tema 22. El codi penal. Concepte d'infracció penal: delicte i falta. Les persones responsables criminalment dels delictes i de les faltes.
  
Tema 23. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestaments; amenaces; coaccions. Les tortures i uns altres delictes contra la integritat moral.
  
Tema 24. Delictes contra la llibertat sexual: agressions i abusos sexuals; assetjament sexual; exhibicionisme i provocació sexual; delictes relatius a la prostitució. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.
  
Tema 25. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.
  
Tema 26. Delictes contra l'administració pública: prevaricació i uns altres comportaments injustos; abandonament de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fatus i exaccions il·legals, negociacions i activitats prohibides als funcionaris públics.
  
Tema 27. Llei Orgànica Reguladora del Procediment de Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 28. De l'entrada i registre en lloc tancat. De la comprovació del delicte i averiguació del delinqüent.
  
Grup quart. Policia de trànsit i circulació.
  
Tema 29. El codi de circulació vigent després de la publicació de la Llei de Seguretat Vial: nocions prèvies. Tipificació de les principals infraccions.
  
Tema 30. Quadre d'infraccions més habituals en matèria de circulació urbana. Infraccions de trànsit que són constitutius de delicte. Procediment sancionador actualitzat.
  
Tema 31. Normes generals de circulació: assegurança obligatòria. Codi de circulació.
  
Tema 32. Nivells sonors permesos en vehicles, així com infracció a aquests. Inspecció Tècnica de Vehicles. Vehicles especials. Altres infraccions al codi circulatori.
  
Tema 33. La circulació. Òrgans competents. Vigilància i regulació de la circulació. Ordenació del trànsit.
  
Tema 34. La circulació urbana: normes generals de circulació. La senyalització. Permisos i llicències de conduir.
  
Tema 35. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i uns altres requisits principals. Reglament Nacional de Serveis Urbans i Interurbans de Transport d'Automòbils Lleugers. El transport escolar.
  
Tema 36. Els accidents de trànsit: concepte i consideracions prèvies. Les seues causes. Classes i fases.
  
Tema 37. Alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar. Persones obligades a sotmetre's a la prova de detecció. Infracció a la Llei de Seguretat Vial, que porta aparellada l'obligació de la prova.
  
Psicosociologia.
  
Tema 38. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió). Regles bàsiques per a l'exercici del comandament. Activitats més característiques del comandament.
  
Tema 39. Característiques del comandament. Funcions del comandament (planificar, executar, organitzar, coordinar). Estils de comandament. Aspectes que distingeixen el bon comandament. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 40. Presa de decisions. El procés de decisió. Reixa de direcció. Poder i autoritat. Tècniques per a controlar situacions difícils. Responsabilitat del cap. Com a representant del cap director. Com a instructor. Com a tècnic. Com a administrador. Deures per raó del càrrec amb els subordinats. Deures amb la seua organització.
  
Grup cinqué. Temes sobre història local, guia de carrers, terme municipal, cultura local. Institucions relacionades amb la corporació.